Τη μετάθεση στη διπλωματική αντιπροσωπεία της Άγκυρας των δύο Ελλήνων στρατιωτικών Άγγελου Μητρετώδη και Δημήτρη Κούκλατζη, που κρατούνται στις φυλακές Αδριανούπολης, αποφάσισε το Συμβούλιο Αρχηγών Γενικών Επιτελείων (ΣΑΓΕ).

Οπως είχε προαναγγείλει προ ημερών ο Πάνος Καμμένος, οι δύο Ελληνες στρατιωτικοί θα λάβουν αποζημίωση αποστολής εξωτερικού. Αυτό το αίτημα ήρθε να υλοποιήσει το ΣΑΓΕ, μεταθέτοντας τους δύο στρατιωτικούς σε «αποστολή εξωτερικού» και ειδικότερα στην ελληνική διπλωματική αντιπροσωπεία της Άγκυρας.

Με την κίνηση αυτή οι Μητρετώδης και Κούκλατζης –στους οποίους δεν έχουν ακόμη απαγγελθεί ακόμη κατηγορίες– θα θεωρούνται πλέον «διπλωματικοί υπάλληλοι». Ως τέτοιοι θεωρούνται άλλωστε και ο Ακόλουθος Αμύνης (ΑΚΑΜ) Αγκύρας μαζί με τους ακολούθους των τριών Κλάδων και τους βοηθούς τους, κατά τα ειωθότα και τη διεθνή πρακτική, παρότι στρατιωτικοί.

Η σημερινή απόφαση του ΣΑΓΕ, σύμφωνα με τα parapolitika.gr, βρίσκεται στη Νομική Υπηρεσία του υπουργείου Εθνικής Αμύνης με σκοπό να συγγραφεί σχετική τροπολογία και να προωθηθεί άμεσα προς το υπουργείο Εξωτερικών, που είναι και το καθ’ ύλην αρμόδιο για να την αποδεχτεί και να προχωρήσει έτσι το ΥΕΘΑ σε υλοποίησή της με την κατάθεση σε κάποιο από τα σχέδια νόμου του ΥΕΘΑ που θα εισαχθούν λίαν συντόμως στη Βουλή.

Η συγκεκριμένη κίνηση προχώρησε και υλοποιήθηκε για τρεις λόγους: